Әлеуметтік желідегі әліпбиге қатысты 1,8 мың жазба назарымызда - Ерден Қажыбек
DATE: 11:46, 13 Қыркүйек 2017 | GMT +5
TITLE: Әлеуметтік желідегі әліпбиге қатысты 1,8 мың жазба назарымызда - Ерден Қажыбек
URL: https://kaz.inform.kz/news/aleumettik-zhelidegi-alipbige-katysty-1-8-myn-zhazba-nazarymyzda-erden-kazhybek_a3064365/
META: DATE: 11:46, 13 Қыркүйек 2017 | GMT +5
TOTAL WORDS: 164
AUTHOR(S):
TEXT: «Ақпарат құралдарына келетін болсақ, Елбасының бағдарламалық мақаласы жарияланғаннан бері қазақ әліпбиін реформалау туралы екі мыңға жуық сараптамалық мақалалар мен пайымдаулар жарық көрді. Әлеуметтік желілерде 1800-ден астам мазмұнды жазбалар шықты. Осының барлығы - әрдайым біздің назарымызда», - деді Ерден Қажыбек. Ұлттық комиссияның жұмыс тобының бастамасымен 20-дан астам ғылыми-ұйымдастыру және ғылыми-тәжірибелік іс-шаралар өтіп, оларға екі айда 2, 5 мыңнан астам ғалымдар мен зиялы қауым өкілдері қатысқан. «Елбасы тапсырмасына сәйкес бұл келелі мәселе қалың жұртшылықтың белсене қатысуымен іске асырылуда. Елдің түкпір-түкпірінен, шетелден, ауылдан да, қаладан да, халық қалаулылары мен мемлекеттік қызметкерлер, ғалымдар мен зейнеткерлер, жастар мен сырттағы отандастарымыз - бәрі де өз үлестерін қосуға тырысуда», - деді лингвист ғалым. Оның айтуынша, жобалар сұрыпталып «интернет, IT» «түркілік», «қазақ филологиялық», «ағылшын-еуропалық», «UNICODE», «кириллатын», «құрама», «әуесқой» деп топтарға бөлінген. «Мәселен, белгілі отандасымыз, тілші профессор, Қытай азаматы Мұрат Сұлтаншәріпұлы, Ресейлік отандасымыз, мәскеулік, танымал алтаист-түрколог Эрколи Азербаев, Мәжіліс депутаты Азат Перуашевтан, көптеген шетелдік ғалымдар - Еуропа мен АҚШ-тан, Түркия мен Кореядан, өңірлерден - ұсыныстар, хаттар, жобалар келіп жатыр», - деді Ерден Қажыбек
